**Φοιτητική Ομάδα**

**Εθελοντικής Αιμοδοσίας**

**Πανεπιστημίου Ιωαννίνων**

Η Φοιτητική Ομάδα Εθελοντικής Αιμοδοσίας του Πανεπιστημίου Ιωαννίνων διοργανώνει την **πρώτη Εθελοντική Αιμοδοσία** της νέας ακαδημαϊκής χρονιάς, σε συνεργασία με το Πανεπιστημιακό Γενικό Νοσοκομείο Ιωαννίνων. Θα λάβει χώρα **την Παρασκευή 30 Σεπτεμβρίου** και ώρες **11:30 με 14:00**, στα γραφεία της, στο ισόγειο των Α’ φοιτητικών εστιών απέναντι από τη λέσχη του Πανεπιστημίου Ιωαννίνων.

Πριν την αιμοδοσία χρειάζεται:

1. Να μην έχεις καταναλώσει αλκοόλ την προηγούμενη μέρα.

2. Να κοιμηθείς τουλάχιστον 6 ώρες

3. Το πρωί να φας ένα ελαφρύ γεύμα, όχι μεσημεριανό.

4. 1 ώρα πριν την αιμοδοσία να μην καπνίσεις.

5. Να έχεις μαζί σου ΑΜΚΑ ή ταυτότητα.

Καλούμε όλους τους συμπολίτες μας να δώσουν το «παρών» και να προσφέρουν λίγο από το χρόνο τους.

Για οποιαδήποτε διευκρίνιση ή περαιτέρω πληροφορίες για την ομάδα μας μπορείτε να επικοινωνήσετε μαζί μας:

e-mail: [foeanews@gmail.com](mailto:foeanews@gmail.com)

[Facebook: Φοιτητική Ομάδα Εθελοντικής Αιμοδοσίας Πανεπιστημίου Ιωαννίνων](https://el-gr.facebook.com/)

Instagram: f.o.e.a\_uoi

Σας ευχαριστούμε εκ των προτέρων, για την πολύτιμη βοήθεια σας.

## Με εκτίμηση

Τα παιδιά της Φ.Ο.Ε.Α.